Държавен вестник, бр. 77, 2013 г., стр. 29

БРОЙ  77	
Д Ъ Р Ж А В Е Н  В Е С Т Н И К 	
СТР.  29  
(2) Имотите се управляват и ползват спо­
ред тяхното предназначение в съответствие 
и съгласно действащото законодателство в 
Република България.
Чл. 145. (1) Личният състав от Академията 
е длъжен да познава и спазва правилата за 
пожарна безопасност.
(2) Експлоатацията на сградния фонд и ви­
довете имущества се извършва в съответствие 
с изискванията на противопожарните норми.
(3) Основните и допълнителните противопо­
жарни мероприятия се организират и провеж­
дат със заповед на началника на Академията 
съгласно действащата нормативна уредба. 
Чл. 146. Ръководството и координирането на 
мероприятията за противопожарната безопас­
ност се осъществяват от постоянно действащи 
комисии и длъжностни лица, назначени със 
заповед на началника на Академията.
Г л а в а  е д и н а д е с е т а
ФИНАНСОВО ОСИГУРЯВАНЕ
Чл. 147. (1) Планирането и разходването 
на финансовите средства в Академията се 
извършват въз основа на програмния принцип 
за управление на ресурсите за отбрана, приет 
от Министерството на отбраната.
(2) Академията участва в процеса на пла­
ниране, програмиране и бюджетиране чрез 
разработване на програмни меморандуми в 
дългосрочен и средносрочен период.
Чл. 148. (1) Академията планира, изпъл­
нява, приключва и отчита бюджет. 
(2) Бюджетът за съответната година се 
формира от:
1. субсидия от държавния бюджет – оп­
ределя се в Закона за държавния бюджет на 
Република България като трансфер от бюджета 
на Министерството на отбраната;
2. целеви субсидии;
3. финансова помощ от общините;
4. дарения, завещания, наследства, спон­
сорство;
5. собствени приходи от постъпления от 
научноизследователска, развойна, експерт­
но-консултантска дейност, авторски и други 
сродни права, такси за кандидатстване, такси 
за обучение и приходи от обучение срещу за­
плащане, образователни услуги, провеждане 
на курсове за следдипломна квалификация, 
административни услуги, наеми и други 
дейности; 
6. средства от други програми от програм­
ната структура на бюджета на Министерство­
то на отбраната за допълнително поставени 
задачи на Академията по предложение на 
съответните програмни ръководители;
7. преходен остатък от предходната година.
(3) Сроковете за изготвяне на годишния 
бюджет се определят от началника на Акаде­
мията въз основа на указанията на министъра 
на отбраната по планирането и разходването 
на бюджета.
Чл. 149. (1) Проектът на бюджета се внася 
от началника на Академията за обсъждане и 
приемане от Академичния съвет.
(2) Приетият от Академичния съвет бю­
джет за съответната година се представя за 
утвърждаване от министъра на отбраната.
Чл. 150. Бюджетът на Академията осигурява 
средства по следните направления:
1. ведомствени разходи, от тях за:
а) персонал;
б) издръжка;
в) капиталови разходи;
2. администрирани разходи, от тях за:
а) стипендии;
б) текущи трансфери, обезщетения и по­
мощи за домакинствата;
в) разходи за членски внос и участие в 
национални и международни организации и 
други дейности. 
Чл. 151. Академията разработва самосто­
ятелна счетоводна политика, съобразена със 
счетоводната политика на Министерството на 
отбраната, която се утвърждава от началника 
на Академията и се приема от Академичния 
съвет.
Чл. 152. Началникът на Академията въвеж­
да Система за финансово управление и контрол 
съгласно чл. 5, ал. 1 от Закона за финансовото 
управление и контрол в публичния сектор, 
която се приема от Академичния съвет.
Чл. 153. Разпределението на бюджета и го­
дишният отчет за изпълнение на бюджета на 
Академията се приемат от Академичния съвет.
Г л а в а  д в а н а д е с е т а
СИМВОЛИ, ПРАЗНИЦИ И РИТУАЛИ
Чл. 154. (1) Символите на Академията са 
бойно знаме, печат и знак.
(2) Формата на знамето на Академията и 
редът за неговото връчване и използване се 
определят от министъра на отбраната. Знамето 
се съхранява по ред, определен от началника 
на Академията. 
(3) Печатът се съхранява и се поставя на 
официални документи на Академията по 
ред, определен в заповед на началника на 
Академията.
(4) Знакът на Академията се приема с ре­
шение на Академичния съвет и се учредява 
със заповед на началника на Академията. Той 
се поставя на официални документи, плакети 
и табели по ред, определен от началника на 
Академията. 
Чл. 155. (1) Академични празници са:
1. патронният празник на Академията – 14 
април;
2. Денят на народните будители – 1 но­
ември;
3. Денят на студентите – 8 декември.
(2) Патронният празник на Академията 
се чества с академично тържество. Денят е 
свободен от учебни занятия.
(3) Академичните празници по ал. 1, т. 2 
и 3 са почивни дни за Академията.
Чл. 156. Академични ритуали са: